**Projektēšanas uzdevums**

**ēkas Smilšu ielā Nr. 3, Līvānos, Līvānu novadā**

**rekonstrukcijas tehniskā projekta izstrādei**

1. Izstrādājot tehnisko projektu, paredzēt tajā šādas daļas:
   1. Vispārīgā daļa:

* Būvprojektēšanas uzsākšanai nepieciešamie dokumenti un materiāli;
* Topogrāfiskais plāns, pēc vajadzības ģeotehniskā izpēte;
* Paskaidrojuma raksts.
  1. Arhitektūras daļa:
  + Teritorijas sadaļa;
  + Arhitektūras sadaļa.

1.3. Inženierrisinājumu daļa:

* Būvkonstrukcijas;
* Ūdensapgāde un kanalizācija;
* Apkure un vēdināšana (dabīgā);
* Elektroapgāde;
* Siltumapgāde;
* Telekomunikācijas, signalizācijas un videonovērošanas sistēmas;
* Būvizstrādājumu un būvmateriālu specifikācijas.

1.4. Ekonomikas daļa:

* Iekārtu, konstrukciju un materiālu kopsavilkums;
* Būvdarbu apjomi;
* Izmaksu aprēķins (tāme).

1.5. Būvdarbu organizācija.

**Izstrādājot ēkas rekonstrukcijas tehnisko projektu, paredzēt sekojošo:**

1. gāzbetona paneļu ārsienu un ķieģeļu mūra gala sienas siltināšanu;
2. cokola/pamatu siltināšanu (līdz 1 m dziļumam);
3. izdrupušo sienas posmu pārmūrēšanu un atsevišķu sienas paneļu, kuri korozijas dēļ ir bojāti, nomaiņu;
4. jauna divslīpju jumta izbūvi, bēniņu pārseguma siltināšanu un bēniņu lūkas nomaiņu;
5. pagrabstāva pārseguma siltināšanu;
6. pagraba sienu vertikālās hidroizolācijas ierīkošanu;
7. logu un durvju nomaiņu, stikla bloku vietu kāpņu telpās aizmūrēšanu ar gāzbetona blokiem;
8. ieejas durvju nomaiņu un to aprīkošanu ar aizvērējmehānismiem;
9. ēkas pārplānošanu veikt atbilstoši sociālās mājas vajadzībām, paredzot:

9.1 vienistabas dzīvokļus vientuļiem pensionāriem (1 stāvā) – 5 gab.;

9.2. vienistabas dzīvokļus trūcīgām ģimenēm ar bērniem un trūcīgām personām (2 stāvā) – 14 gab.;

9.3. divistabu dzīvokļus trūcīgām ģimenēm ar bērniem ( 3 stāvā) – 6 gab.;

9.4. vienistabas dzīvokļus personām 4 stāvā – 13 gab.;

9.5. dzīvokļu skaitu, atkarībā no plānojuma, var mainīt;

1. atsevišķu virtuves nišu un sanitāro mezglu (tualete un duša) dzīvokļos vientuļiem pensionāriem;
2. sanitāros mezglus un virtuvi, dzīvokļiem trūcīgām personām un trūcīgām ģimenēm ar bērniem, koplietošanas telpā;
3. sanitāros mezglus un virtuvi, dzīvokļiem personām 4 stāvā, koplietošanas telpā;
4. dušas telpas aizslēdzamas, ar iespēju iekasēt samaksu par to lietošanu;
5. dzīvokļus trūcīgām ģimenēm ar bērniem, vientuļiem pensionāriem un trūcīgām personām, izvietot 2 un 3 stāvā ar ieeju caur ēkas kreisās puses kāpņu telpu;
6. ieeju, personām, kuras tiks izmitinātas 4 stāvā, plānot caur ēkas labās puses kāpņu telpu gar apsargam pārredzamu telpu;
7. 1 stāvā pie galvenās ieejas no Smilšu ielas puses izvietot telpas Sarkanā krusta vajadzībām un paredzēt ratiņtelpu;
8. 1 stāvā telpu apsardzei;
9. 1 stāvā telpu administratoram;
10. katrā stāvā telpu apkopējas inventāram;
11. palīgtelpu ierīkošanu ēkas pagrabstāvā – noliktavas drēbēm, pārtikas pakām, palīglīdzekļiem un tehniskām vajadzībām;
12. ārējās ūdens novadīšanas sistēmas nomaiņu un ēkas betona apmales ierīkošanu;
13. iekšējā ūdensvada cauruļu nomaiņu;
14. iekšējās kanalizācijas sistēmas nomaiņu;
15. apkures sistēmas rekonstrukciju – jauna siltummezgla ar automātiskās regulēšanas iespējām uzstādīšanu gan apkurei, gan karstā ūdens sagatavošanai, jaunas divcauruļu apkures sistēmas un karstā ūdens apgādes sistēmas izbūvi, konvektoru un termoregulatoru uzstādīšanu, apkures un karstā ūdensvada cauruļvadu siltumizolāciju;
16. dabīgās ventilācijas sistēmas kanālu remontu, tīrīšanu un nepieciešamības gadījumā ierīkošanu;
17. elektroinstalācijas nomaiņu, katram dzīvoklim paredzot atsevišķu elektrības skaitītāju;
18. ēkas energoresursu uzskaites pilnveidošanu, t.i., kopējo apkures un karstā ūdens siltumenerģijas skaitītāju uzstādīšanu, kā arī aukstā un karstā ūdens patēriņa skaitītāju uzstādīšanu dzīvokļos;
19. invalīdu uzbrauktuvi vienā kāpņu telpā līdz 1 stāva līmenim;
20. teritorijas nožogošanu un apgaismošanu no pagalma puses;
21. piebūvēto garāžu siltināšanu un remontu, tai skaitā elektroinstalācijas nomaiņu;
22. ārējās elektroapgādes sadales skapju nomaiņu;
23. projektēšanā vadīties no konkrētās ēkas energoaudita pārskatā un šajā darba uzdevumā norādītajiem priekšlikumiem un to detalizējumiem;
24. ievērot izsniegto tehnisko noteikumu prasības.

Līvānu novada domes izpilddirektors U.Skreivers

D.Kleina

65307272

[diana.kleina@livani.lv](mailto:diana.kleina@livani.lv)